पाएं अपने शहर की ताज़ा ख़बरें और फ्री ई-पेपरडाउनलोड करें
कोविड अस्पतालों में आग की गंभीर घटनाएं सामने आ रही हैं। फायर विभाग कोविड अस्पतालों में फायर सेफ्टी की जांच करके खामी होने पर नोटिस भेज रहा है। इसके बावजूद अस्पताल संचालक फायर सेफ्टी के उपकरण लगाने और उसकी मरम्मत करवाने में लापरवाही कर रहे हैं।
फायर विभाग ने रविवार को कतारगाम और वराछा-बी के 7 अस्पतालों में जांच की। चीफ फायर आॅफिसर बसंत पारिक ने फायर सेफ्टी में खामी मिलने के बाद अस्पतालों को नोटिस भेजकर एक हफ्ते में फायर उपकरणों को दुरुस्त करने को कहा गया है।
इन सात अस्पतालों में मिली खामी
नॉर्थ जोन
वराछा-बी
वाहनों का डिसेंट्रलाइजेशन किया
फायर विभाग के वाहनों का डिसेंट्रलाइजेशन जोनवार किया गया। फायर के 12 वाहनों को रात में स्टैंड बाय रखा गया है। सीएफओ बंसत पारिक ने बताया कि किसी इलाके के अस्पताल में आग लगने पर उसे तुरंत काबू करने के लिए स्टाफ भी तैनात किए गए हैं।
सूरत जनरल हॉस्पिटल में मॉकड्रिल
फायर विभाग ने रविवार को सूरत जनरल हॉस्पिटल में माॅकड्रिल किया। मुगली सराय, नवसारी बाजार और घाची शेरी फायर स्टेशन की टीमें पहुंची थीं। हॉस्पिटल में 35 डॉक्टर, कर्मचारी, 40 मरीज और उनके रिश्तेदार मौजूद थे। 75 लोगों को अग्निशमन का प्रशिक्षण दिया।
वेसू के अमित तिवारी ने बताया कि उन्होंने परिवार के 4 सदस्यों का रैपिड टेस्ट करवाया, लेकिन रिपोर्ट निगेटिव आई। उन्होंने मनपा के सेंटर पर आरटीपीसीआर टेस्ट करवाया। उन्हें इसकी रिपोर्ट नहीं दी लेकिन होम आइसोलेट कर दिया। उनकी पत्नी को कोविड-19 पॉजिटिव भी बता दिया गया। जबकि न तो रिपोर्ट दी गई और न ही इसकी कोई जानकारी मनपा की तरफ से मैसेज की गई।
केस 2 होम क्वॉरेंटाइन के 14 दिन पूरे हो गए पर रिपोर्ट नहीं मिली
पांडेसरा के रहने वाले भोला प्रजापति ने बताया कि उन्होंने आरटीपीसीआर टेस्ट करवाया था, लेकिन रिपोर्ट नहीं दी गई। इस बारे में कोई जानकारी भी नहीं दी गई। 14 दिनों तक होम क्वॉरेंटाइन में रहने का आदेश दे दिया गया। 14 दिन पूरा हो जाने के बाद भी रिपोर्ट नहीं मिली ना ही मनपा का कोई कर्मचारी पूछने आया।
रोज 25000 टेस्ट कराने की क्षमता है। हालांकि 8000 टेस्ट किए जा रहे हैं। कुछ गड़बड़ी हो सकती है। अगर ऐसा कोई मामला है तो जांच कराई जाएगी। ऐसा हो रहा है तो रोक लगाई जाएगी।
-आशीष नायक, हेल्थ अधिकारी, मनपा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva mag_Deva kas_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva npi_Deva zho_Hant eng_Latn